Viimase sajandi jooksul on euraasia ilves liikunud mõnevõrra põhjapoolsematele aladele, samas tekkisid "augud" lõuna pool, nagu Kesk-Ukrainas ja Kesk-Venemaal. Sama nähtust täheldati ka Aasias: nii Aserbaidžaanis kui Koreas, ja kui 100 a tagasi oli ilveste poolt hõivatud terve Sahhalin, siis praegu on seda vaid saare põhjaosa. Nii paiguti Siberis kui Skandinaavias levis ilves kuni 70nda laiuskraadini ja elab Norras teisel pool pöörijoont. Mõningane ränne toimus ka lõuna ja ida suunas, nagu Kamtšatkal ja Põhja-Kasahstanis. Lõuna-Ukraina, Lõuna-Venemaa ja Krimmi steppides ilveseid ei ole elanud ning Euroopa populatsioon oli ühendatud Kaukaasia omaga Türgi kaudu, seega Türgil, kus ilves on praegu levinud saarekestena, on iidsetel aegadel olnud oma osa ilveste edasilevimisel.